13/06/2017 | Administración LocalMunicipal
Cambre
Bases para a participación na selección de grupos que actuarán de “teloneiros” no Rock in Cambre 2017

BASES PARA A PARTICIPACIÓN NA SELECCIÓN DE GRUPOS QUE ACTUARÁN DE “TELONEIROS” NO ROCK IN CAMBRE 2017 Por Resolución do concelleiro delegado da Área de Cultura, Deportes e Mobilidade núm.998/2017 de data 06/06/2017 aprobáronse as bases para a participación na selección de grupos que actuarán de “teloneiros” no rock in cambre 2017. A continuación transcríbese integramente o texto: BASES PARA A PARTICIPACIÓN NA SELECCIÓN DE GRUPOS QUE ACTUARÁN DE “TELONEIROS” NO ROCK IN CAMBRE 2017 Co ánimo de ofrecer ás bandas locais a posibilidade de actuar no Rock in Cambre se organiza a selección de grupos de Cambre de estilo musical pop-rock-fusión para actuar coma teloneiros no evento deste ano, que se celebrará o venres 18 e sábado 19 de agosto de 2017.1.–PARTICIPANTES. Poderán participar na selección todos os grupos musicais que cumpran os seguintes requisitos:  Banda ou grupo musical que conte, como mínimo, cun membro empadroado no Concello de Cambre  A antigüidade mínima do empadroado será dun ano  Estilo do grupo participante deberá ser pop-rock-fusión  Todos os compoñentes do grupo terán que ter cumpridos 16 anos.2.–INSCRICIÓNS E ENTREGA DE DOCUMENTACIÓN PARA PARTICIPAR NA SELECCIÓN. Os grupos interesados en participar deberán presentar o formulario de inscrición en calquera dos rexistros do Concello de Cambre, así como en calquera dos establecidos no artigo 16 da Lei 39/2015, de 2 de outubro, do Procedimiento Administrativo Común de las Administraciones Públicas. O prazo de inscrición será de 10 días hábiles, contados a partir do día seguinte ao de publicación das bases no BOP da Coruña. Xunto co formulario de incrición deberán presentar: a) Volante individual de empadronamento (con data de alta) dos membros do grupo que sexan veciños de Cambre. b) Fotografía recente do grupo. c) Ficha artística de cada grupo segundo modelo que se achega. d) Dossier do grupo (títulos, letras escritas e autoría dos temas presentados). e) Maqueta de dous temas de creación propia ou versión en formato CD ou USB, aceptándose tamén enlace da actuación artística que deberá enviarse ao correo areacultura@cambre. org. Os temas serán gravados polos compoñentes inscritos, e cunha duración máxima de 15 minutos en total. A omisión na presentación da documentación reflectida no apartado e) non se considera subsanable e dará lugar a exclusión do proceso de selección.3.–SELECCIÓN.3.1. Aqueles grupos que se presentaron á selección realizada pola Asociación Musicambre e non resultaron escollidos, non poderán presentarse neste proceso de selección.3.2. A selección realizarase de forma equitativa entre o Concello e a Asociación Musicambre, excepto que os grupos que se presenten á convocatoria pública realizada polo Concello superen en número aos representados pola Asociación Musicambre, que neste caso realizarase de forma proporcional aos mesmos.3.3. A selección realizarase a través de Xurado. O xurado estará formado por 5 membros: Presidente: o concelleiro de Cultura. Con voz pero sen voto. Secretario: A Animadora cultural. Con voz pero sen voto que levantará acta do fallo do xurado.3 persoas relacionadas co mundo da música (músicos, cantantes, técnicos, etc.) que terán voz e voto.3.3.–O Método de selección será a través da maqueta gravada polos compoñentes do grupo, comprensiva de dous dos seus temas, que haberán de presentar xunto coa solicitude de participación na selección. A súa duración máxima será de 15 minutos en total. O xurado escoitará para a selección unicamente as maquetas daqueles grupos que cumpran o requisito de empadroamento de un dos seus membros.3.4.–Selección dos grupos. A selección dos grupos realizarase polo Xurado o 5 de xullo do presente ano. O xurado seleccionará o número de grupos que corresponda, tendo en conta o número de representados pola Asociación Musicambre e os presentados á convocatoria, que terán a consideración de premiados. Corresponde ao Concello decidir a orde de actuación dos grupos seleccionados o día do Rock in Cambre. O xurado poderá nomear ata 3 grupos máis de reserva por se algún dos grupos seleccionados non puidese actuar. O xurado descalificará aos grupos que se presentasen, cuxo estilo musical non se adecue ao pop-rock-fusión obxecto da selección. As decisións do Xurado serán inapelables e definitivas.4.–PREMIOS. O xurado seleccionará os grupos premiados. A cada un deles corresponderanlle dous premios consistentes en: 4.1. Actuación como teloneiro no Rock in Cambre 2017. Os grupos seleccionados, actuarán como teloneiros no Rock in Cambre 2017, dispoñendo dun tempo aproximado de 30 minutos para a súa actuación.4.2. Premio de 400,00 € a cada un. Concederase un premio de 400,00 € (netos) a cada un dos grupos seleccionados. Para ter dereito ao cobro do premio o grupo terá que levar a cabo a actuación como teloneiro o día do evento no Rock in Cambre 2017. Corresponderalle ao coordinador de actividades culturais e educativas informar positivamente sobre o cumprimento deste punto, previamente ao abono. O abono do premio levarase a cabo pola empresa adxudicataria do evento, segundo consta nas prescicións técnicas para a contratación artística e produción do XXVI Festival Rock in Cambre 2016, aprobadas con data 09/05/2017.5.–A participación nesta selección de grupos para actuar coma teloneiros no Rock in Cambre supón a aceptación destas bases.” Cambre, 7 de xuño de 2017. O concelleiro delegado Daniel Carballada Rodríguez